आगरा. चलती स्कूटी में रव‍िवार शाम 4 बजे अचानक व‍िस्फोट हो गया। घटना में 2 लोगों की मौत हो गई, जबक‍ि दो गंभीर रूप से घायल हैं। स्कूटी दोनों लोगों के च‍ीथड़े उड़ गए। व‍िस्फोट इतना जबरदस्त था क‍ि लाशें 100 मीटर उछलकर टुकड़ों में दूर जाकर ग‍िरीं। धमाके के कारण का पता नहीं चल पाया है। पुल‍िस जांच कर रही है। आगे पढ़‍िए पूरा मामला...

- घटना आगरा के नाई थानाक्षेत्र के मंडी स्थ‍ित एमजी रोड की है। शाम 4 बजे के करीब अचानक एक एक्टिवा में भीषण विस्फोट हुआ। धमाका इतना जबरदस्त था क‍ि आसपास के घरों और दुकानों की दीवारें हिल गईं, शीशे चटक गए।

- एक्टीवा पर सवार दो लोगों मौत हो गई। जबकि दो लोग घायल हैं, दोनों घटनास्थल के पास एक दुकान पर पान खा रहे थे।

- पुल‍िस को मृतकों की एक्ट‍िवा से एक पर्स और करीब 7 से 8 हजार रुपए बरामद हुए हैं, ज‍िसमें कुछ नोट जल भी गए हैं। पर्स से बरामद आधार कार्ड से मृतकों की पहचान हुई।

- मृतक अजय के पिता ने बताया, बेटा जगदीशपुरा निवासी सनी के साथ घूमने गया था।



क्या कहते हैं प्रत्यक्षदर्शी

-प्रत्यक्षदर्शी चाट दुकानदार राकेश ने बताया, '' मैं ग्राहक को पानी के बताशे खिला रहा था, तभी अचानक एक्टिवा में जबरदस्त विस्फोट हुआ और सब कुछ छितर-बितर हो गया। मेरे सि‍र में हल्की चोट आई है।''



क्या कहते हैं एसएसपी

-एसएसपी अमित पाठक ने बताया, विस्फोट में मौके पर ही दो लोगों की मौत हो गई है। मौके पर नन ब्रांडेड क्वॉलिटी के पटाखे मिले हैं। मामले की जांच की जा रही है। अभी धमाके का कारण नहीं पता चला है, लेकिन देखने से लगता है कि गाड़ी के अंदर रखे पटाखे से विस्फोट हुआ है। मौके से पटाखों की लिस्ट भी मिली है। घटनास्थल से पुल‍िस को कुछ ज‍िंदा पटाखों के ड‍िब्बे और अन्य सामान म‍िले हैं।''